ДОКЛАД

ЗА ДЕЙНОСТТА

НА НАРОДНО ЧИТАЛИЩЕ „ПРОСВЕТА ЛОЗЕН - 1906”,

с.ЛОЗЕН,ОБЩИНА СТРАЖИЦА,ОБЛАСТ ВЕЛИКО ТЪРНОВО ПРЕЗ 2018 ГОДИНА

**І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

 Те са насочени към обогатяване на културния живот в селото и общината за удовлетворяване потребностите на населението чрез:

- съхранение и развитие на традициите на българския фолклор

- възпитаване и утвърждаване на националното самосъзнание и културната идентичност;

- обмен между културите на различните етноси;

- разширяване знанията на гражданите

- осигуряване на достъп до информация и комуникация;

**ІІ. ЦЕЛИ И ЗАДАЧИ**

1. Обогатяване на културния живот, социалната и образователната дейност в селото

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейни колективи.

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината и други общини.

6. Повишаване ролята на читалището в социалната и културната интеграция на различни общности.

**ІІІ. ОСНОВНИ ДЕЙНОСТИ**

**1. Библиотечна дейност**

 **Основни цели**

-Поддържане и обогатяване на библиотечния фонд

-Подобряване работата с читателите - увеличаване броя на читателите и на читателските посещения

-Организиране на мероприятия за честване на исторически събития и личности

-Работа с местната власт и детска градина

-Предоставяне на компютърни и интернет услуги

-Популяризиране и разширяване обема на предоставяните услуги;

-Участие в проекти

 **Мероприятия за изпълнение на тези цели**

 Библиотеката при Читалището работи на пълен работен ден на пълна работна седмица, което дава достъп на читателите до библиотечния фонд и безплатен интернет.
1.Книжният фонд на библиотеката в момента е 4401 тома. През отчетния период попълването на фонда е –

2017г.-4363 тома ,през 2018г. постъпили 35 тома от дарение художествена литература и закупени 3 бр. енциклопедии за деца/приказки/

2018г. – 4401тома

2. Посещаемостта на библиотеката от деца и жители за отчетния период

2018г.-571бр.-169 за дома

Записаните читатели

За 2018 г.- 63 –като 7 бр.до 14 години

Заедно с посещенията на потребителите на компютърна техника средно посещенията на ден в библиотеката са около 1-3.
Раздадената литература

за 2018г.-279 бр.книги

Вестниците се вземат в повече случаи за да решават кръстословиците,а четенето в библиотеката.

 Ползването на Интернет е безплатно и достъпно, като има средно 2 – 5 посетители на ден –предимно деца учащи в с.Камен , безработни и пенсионери.

 Използваните интернет възможности най-често са търсене на информация чрез Google, информиране най често на сметки за ток,вода,ползване на skypе , копирни услуги и др.

Учениците имат възможност да търсят нужния им материал за учебната програма, да изготвят интересни презентации по отделни предмети – география, история, час на класа, за бележити дати и празници. Използват го когато имат поръчение от учителите, а повече играят на игри.Така в съчетание и с игрите, в свободното време се осъществява пълноценно използване на компютърната техника.

 Културните мероприятия ,проведени в библиотеката са с цел да се повиши интереса към нея.Подготвят се витрини за бележити дати и годишнини,Традиционно се провеждат библиотечни уроци за записване на нови читатели,за първи март , рецитали за трети март ,за осми март, участие в Маратона на четенето. Стараем се да поддържаме контакт с най-малките потенциални потребители на библиотеката –децата от детската градина.Проведохме с тях детски празник за първи юни, проведен е урок по безопасност на движението .Всяка година ,заедно с Пенсионерският клуб провеждаме мероприятието „Любов и вино”. Добра е съвместната ни работа с детска градина „Гинка Маркова“ с.Лозен.

 Абонамент за 2018 година -„Борба”, „Лечител” „Минаха години”,„Журнал за жената”.

 През отчетния период библиотеката се стреми да развива дейност и с доброволци . В помощ на библиотечната дейност са и децата от селото учащи се в училището в с.Камен, които с желание и ентусиазъм се включват в провежданите мероприятия.Тук е мястото да споменем за добрата съвместна работа с г-жа Надка Петрова/пенсиониран учител/,която за честването на 150години от основаване на училището в село Лозен организира и подготви група от деца със стихчета и песни,които бяха представени на тържеството. Както и добрата ни съвместна дейност и с детската градина.Постоянната и съвместна работа с Пенсионерския клуб „Старият дъб“с Председател Дафинка Николова.

 2. Развитие на любителското художествено творчество

Основни цели

-Съхранение и популяризиране на българския фолклор.

-Продължаване дейността на самодейният състав- група изпълнители на народни и стари градски песни.

Мероприятия

 През отчетния период в читалището работи един основен колектив и през лятото с временен – състоящ се от 7 момичета

Певческа Група „Детелини“ състояща се от 12броя самодейки с Художествен Ръководител Янка Христова. Певческата група при читалището работи за съхраняване и популяризиране на народната песен,местните традиции и обичаи а именно -21 януари „Къпане на бабата”-Бабинден , 1 март-„Баба Марта”-деня на художествената самодейност, „Лазаруване””Великден”и др.

Групата участва и в Общински мероприятия- Денят на Европа; „Житената питка“

Представиха се много добре и в националните фолклорни фестивали-в двадесет и четвърти Областен пенсионерски песенен празник „Сребро в косите – младост в душите“;Празник на „Дрипавата баница „ в с.Върбица; Четиринадесети Национален събор надпяване „ Авлига пее“-Мита Стойчева в с.Обединение; 23 Фолклорен фестивал“Северняшка китка“в гр.Павликени; ХII Общински празник за автентичен фолклор от „Извора“ с.Янтра; Осми Национален празник на Автентичният фолклор и носия в с.Писарево;Национален фестивал „Пъстра трапеза“с.Джулюница;Осми Общински кулинарен празник“Ден на кокошата чорба“с.Козаревец;Фолклорното издание „На празник в с.Правда“;Празник на захарната метла и маджуна в с.Стрелец. Имаме желание да участваме на повече места , но финансите не ни позволяват. От всички тези изяви получиха грамоти за добро представяне и два бронзови медала за.

 Ръководител на групата за автентичен фолклор е Янка Христова , която се изявява и с индивидуални изпълнения на песни и собствени-авторски стихотворения. Те участват активно в проведените читалищни мероприятия-Осми март-Ден на жената, „Трифон –Зарезан”, Любов и вино” и други.

 Детската временна група състояща се от седем деца с ръководител Надка Петрова се изяви с песни и стихотворения в честването на 150 годишнина от основаването на НОУ“Кирил и Методий“ на 15.09. Много доброто им изпълнение получи заслужени аплодисменти на публиката.Момичетата Лазаруваха на Лазаровден.След което яйцата събрани от тях бяха боядисани в читалището и раздадени на възрастни и самотно живеещи хора.

 С всички самодейци ,заедно с Лозенчани,отпразнувахме : „Бабин ден“- деня на родилната помощ;1март –Деня на самодееца и Баба Марта като вързахме на всички включително в Детската градина на дечицата мартенички;на 3 март направихме честване по случай 140 годишнината от Освобождението на България от турско робство с панихида,свещеник,питка,жито,вино и свещи;на 8ми март празнувахме в с.Камен с читалищни самодейци и пенсионерски клубове от с.Писарево,с.Дряновец, с.Копривец и с.Лозен.От читалищното ръководство беше организирана екскурзия за лозенчани до Сопот,Калофер,Домасцената;на 15.09 организирахме 150 годишнината от основаване на училището в с.Лозен; на 28.12 всички от с.Лозен отпразнувахме Коледните и Новогодишни празници в Пенсионерският клуб заедно със самодейци от с.Дряновец. Това е традиция вече от няколко години и е добър пример за обмяна на опит на двете читалища.

 За всички библиотечни и читалищни мероприятия се публикуват снимки на страницата на читалището във Фейсбук .

НЧ"ПРОСВЕТА ЛОЗЕН-1906.",с.ЛОЗЕН

 3. Събиране ,четене и разпространяване на знания за родния край като използваме и книгите написани от Петър Петров,Цветан Ефтимов,Симеон Даскалов,Георги Димитров за живота,отделните родове и семейства ,обичаите в нашето село откакто е създадено.Младото поколение трябва да бъде запознато с всичко това. Стараем се да поддържаме и представяме обичая Бабин ден,Трифон зарезан-денят на лозаря;Лазаров ден и Димитров ден,който е и празника на нашето село .Събираме снимков материал от стари снимки, отразяващи живота на селото от миналото.Същият се обработва,систематизира и е включен в албум и историческите данни за селото.Дейността продължава.

4. Организационна дейност Читалищно настоятелство,с председател Добринка Борисова работи усърдно и отговорно за решаването на текущите задачи ,които са стояли на преден план,касаещи художествената дейност,библиотечната ,организационната и финансовата дейност на нашето читалище. За периода са проведени 2 заседания на читалищното настоятелство.Въпросите ,които сме обсъждали, са на теми-организационни за финансовите отчети,относно работата теми-организационни за финансовите отчети,относно работата по проекти,текущи и др.

**5.Материално-техническа база-**

Читалището разполага с 3 компютъра, 1 принтер и предоставя като възможност Безвъзмездни услуги ; попълване на молби, формуляри и др.образци, изготвяне на съобщения, обяви, покани, принтиране, както и предоставяне на актуална информация чрез периодичните издания, необходима на зем.производители, пчелари, пенсионери, ученици и др.,както и онлайн достъп до различни институции и учреждения /НАП,ЕОН,ВИК и др./

През 2018 година за нуждите на читалището купихме две тонколони и два микрофона, едната от колоните е мобилна и ги ползваме за различни случаи на стойност 750 лв.

**6. Партньори**

Ръководството на читалището поддържа връзка с Община Стражица , с Частната Земеделска Кооперация „Шипа“ , като среща добра подкрепа и от Председателя в лицето на г-н Стоян Ангелов и Пенсионерски Клуб“Старият Дъб“ с председател Дафинка Николов .Поддържане на постоянно сътрудничество и партньорство с всички читалища от общината;МК;РЕКИЦ” и др. НПО от страната и общината.

**7.Ремонтни дейности**

Частично освежаване на читалнята.Покрива спешно се нуждае от ремонт,но ние нямаме такава възможност и средства.

**8. Финансиране**

През 2018 година читалището работи с 1 бройка- библиотекар на трудов договор.

1. Източници на финансиране за периода;
	* Държавна субсидия
	* Собствени средства
2. Получени средства за периода;
* От бюджета/ субсидия/ - 7 300.00 лв.
* Собствени / в т.ч. / - 2 447 .20 лв.
* наем земя - 2 398.70 лв. /2017/
* членски внос – 48.50лв.

3. Изразходвани средства - 7285,15 лв.

4. Остатък - 2462 .05 лв.

5. Материална база;

* 80 кв. метра.

6. Субсидирана численост на персонала ;

* 1 брой субсидирана
* заплата: 2771,23лв
* ДОО - 486,04лв
* ЗОО - 330,41лв
* ДЗПО - 126,10лв

 7. Общ размер на държавната субсидия;

* 7 300.00 лв.

8 .Общ бюджет на читалището;

* 9747,20 лв.

 Заключителна част.

Процесът на цялостно преосмисляне и предефиниране на целите и

приоритетните направления в развитието на културните дейности на национално и регионално ниво се превръща в съществена част от устойчивото местно развитие. Регистрира се определен стабилитет в дейността на основния културен, образователен и информационен институт – народното читалище.

Преоткрива се неговото значение за гражданското участие и местната общност.

Правителството на Република България провежда динамична политика, насочена към укрепване и модернизиране на традиционните български културно-просветни организации - читалищата. Тази политика се основава на няколко основни фактори:

1. Публичното пространство възприема народното читалище като

пример за устойчива културна институция със специфична мисия за съхранение и развитие на традиционните ценности на нацията.

2. Дълбоката взаимовръзка с миналото, с традициите, с образователния процес, културата и благотворителността е в основата на авторитета на читалищата и тяхното легитимиране пред обществото.

3. През своята 111-годишна история българското читалище има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава социалната промяна и да укрепва гражданското общество.

4. Читалищата се уповават на своите корени като национални, социални, културни, образователни и информационни организации и отговарят на предизвикателствата на днешния свят. Осъществяването на политиката за укрепване и модернизиране на българските читалища се базира на няколко общи принципи, присъщи и на читалището като структура, а именно:

* Откритост и прозрачност – регламентиране, насочване и подкрепа на дейността на читалищата.
* Партньорство - широкото участие на различен тип партньори, представители на местното самоуправление и гражданското общество на правителствени и неправителствени организации, с което се гарантира доверие и съпричастие в осъществяването на държавната политика по отношение мястото и бъдещето на читалищната мрежа.
* Отчетност – ясно разграничени права и задължения, системна отчетност и публичност.
* Ефективност – национална политика, насочена към насърчаване на развитието на читалищата, основаваща се на ясни цели и анализи на непосредствените нужди и очакваните въздействия; създаване на условия за системен мониторинг върху тяхното присъствие, оценка на постигнатите резултати и евентуални корекции при допуснати пропуски.
* Ефикасност – поддържане на добро съотношение между използваните ресурси и получените резултати.
* Устойчивост – защитено присъствие; търсен и желан партньор

По своята същност и историческа даденост читалището носи в себе си първичния образ на гражданското общество у нас. То е една от първите, ако не и първа свободна гражданска организация, която се образува на принципа на взаимния интерес и сдружаване на хора с еднакви интереси и мислене. През годините българското читалище се превръща в най-масовата и разпространена форма, призвана да задоволява културните потребности на населението по места. В това отношение, по традиция съществуват позитивни практики на партньорство между читалищата, държавните и общински институции, неправителствените организации, бизнеса.

Читалището е място, където широк кръг хора общуват с различни

изкуства и се занимават с творчество. Тук човек се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява.

Не по-малко ярка черта на тази институция е колективният стил на работа, включването на отделната личност в атмосфера на група единомишленици, съучастници в културния живот.

 Относно посетителите – читалището е широко достъпно. То се посещава от възрастни, млади и деца, от български граждани с различен етнически произход. Във връзка с режима и атмосферата - то се характеризира с неприсъща на друга никоя институция пълна свобода на избора на присъствие.

Читалищата имат предимството на институция, която е неизменна в облика на страната - и когато се представя българската национална традиция и идентичност, и когато се чертае стратегията за бъдещо развитие. Тази позиция се корени не само във вековното развитие на тази изконна българска институция, но преди всичко в жизнената устойчивост на идеите, които тя носи.

Библиотекар:……………..

 /Н.Симеонова /

Чит.секретар:............... Председател:......................

 /М.Узунова/ /Д.Борисова/

